খুচরা বিক্রেতাদের অভিযোগ, ঝালকাঠির একটি চিনি সিন্ডিকেট এ কৃত্রিম সংকট সৃষ্টি করেছে। সরবরাহ কমের অজুহাতে গুদামজাত চিনি অধিক দামে বিক্রি করে অধিক মুনাফা লুটছে পাইকাররা। তারা চিনির সরবরাহ নেই বললেও প্রতিদিন  ঝালকাঠি থেকে ট্রাকে চিনি কিভাবে অন্য জেলায় পাঠানো হচ্ছে তা তদন্ত করে দেখা হলেই সবকিছু জানা যাবে বলে জানিয়েছেন তারা। চিনি ব্যবসায়ীরা জানান, তুলনামূলক ঢাকার চেয়ে ঝালকাঠিতে চিনির দাম কম। তাই এখান থেকে প্রায় ১৫/১৬ টি জেলায় চিনি যাচ্ছে। এর মধ্যে ফরিদপুর, খুলনা, টরকি, বরগুনা, আমুয়া, পটুয়াখালি, খেপুপাড়া, কাঠালিয়া, উল্লেখযোগ্য।